als_Latn dik_Latn sag_Latn
Tiranë, banesa përfshihet nga flakët, zjarrfikësit shpëtojnë fëmijën (Burimi: Balkanweb, www.balkanweb.com)
Zjarrfikësit / Një banesë u përfshi nga flakët mesditën e sotme në kryeqytet. Ngjarja ndodhi në një banesë private në rrugën “Todi Shkurti”, ku flakët u përhapën me shpejtësi, si pasojë e një shkëndije elektrike, por fatmirësisht pa shkaktuar të lënduar.
Zjarrfikësit mbërritën menjëherë në vendin e ngjarjes dhe bënë të mundur nxjerrjen në kohë nga banesa të një fëmije që ishte bllokuar nga flakët.
Pronarja e shtëpisë deklaroi për “News24” se të dy fëmijët e saj ishin bllokuar në shtëpinë e rrethuar nga flakët, por njërin prej tyre e kishte shpëtuar bashkëshorti i saj. Ajo falënderoi zjarrfikësit për ndërhyrjen e shpejtë dhe shpëtimin e fëmijës së saj.
“Zjarrfikëset kanë shpëtuar një prej fëmijëve të mi. Sapo e kishim rregulluar shtëpinë, pati shkëndijë dhe më pas ra zjarr. Dëmi është i pallogaritshëm, shkon deri në 7 milionë lek të vjetra.”- shprehet ajo.
Pas rreth gjysmë orë, zjarrfikësit arritën të lokalizonin flakët dhe të shmangnin përhapjen e mëtejshme të zjarrit.
Vlorë, 2 operacione antidrogë, sekuestrohen 600 kg kanabis, 3 në pranga
Policia e Vlorës finalizoi me sukses dy operacione antidrogë, duke shkatërruar një bazë të përpunimit dhe paketimit të lëndëve narkotike ,si dhe sekuestroi rreth 600 kg kanabis sattiva.
Në njoftimin zyrtar të Policisë së Vlorës bëhet e ditur se është finalizuar me sukses operacioni i koduar “KALAJA”, si rezultat i të cilit është shkatërruar një bazë përpunimi dhe paketimi lënde narkotike dhe është arrestuar një 50-vjeçar.
“Në kuadër të hetimeve dhe informacioneve të grumbulluara nga Strukturat antidrogë mbrëmjen e djeshme është ushtruar kontroll në një banesë në fshatin Shërishtë në pronësi të shtetasit: Festim Sadenin Sadedinaj, vjec 50 lindur dhe banues në fshatin Sherisht të rrethit Vlorë.Nga kontrolli i ushtruar në banesën e këtij shtetasi janë gjetur dhe sekuestruar rreth 300 kg lëndë narkotike marijuanë e cila ishte e paketuar dhe e vendosur në canta të ndryshme sportive. Nga hetimet e kryera në lidhje me veprimtarinë kriminale të këtij shtetasi ka rezultuar se grumbullonte lëndë narkotike marijuanë dhe paketonte atë për llogari të grupeve të ndryshme kriminale. Në cilësinë e provës materiale këtij shtetasi ju sekuestruan 2 automjete tip fugon dhe kamioncinë të cilat përdoreshin për transportin e lëndës narkotike dhe peshore elektronike.”- thuhet në njoftimin e policisë.
Ndërkohë në kuadër të operacionit policor antidrogë të koduar “ SKELA 1” u sekuestruan rreth 600 kg lëndë narkotike marijuanë si dhe u arrestuan në flagrancë shtetasit, Diego Haxhiraj dhe Ajet Çepaj, ndërsa janë shpallur në kërkim edhe 3 persona të tjerë.
“Lënda narkotike është sekuestruar brenda një automjeti tip kamioncinë frigoriferike në një parking në qytetin e Vlorës. Dyshohet që lënda narkotike ishte bërë gati për tu trafikuar në drejtim të Italisë në rrugë tokësore.”- bëri të ditur policia.
11.05.2013
Burimi: Balkanweb
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn